**Shtojca 1**

SMART BALKANS – Shoqëria Civile për Vlera të Përbashkëta në Ballkanin Perëndimor

**Udhëzues për Grante për Iniciativa Lokale**

Numri i referencës së thirrjes: SB ALB LI 01/22

Afati për dorëzim 15.02.2023 at 23:59 h

**Sfond i përgjithshëm**

Shqipëria, Bosnja dhe Hercegovina, Kosova, Mali i Zi, Maqedonia e Veriut dhe Serbia janë vende përfituese të projektit Smart Balkans. Këto vende formojnë një rajon gjeografik me lidhje politike, sociale, kulturore dhe historike. Forcimi i kapaciteteve të organizatave të shoqërisë civile në rajon do të kontribuojë në ndryshimin e dëshiruar të krijimit të komuniteteve paqësore dhe gjithëpërfshirëse në Ballkanin Perëndimor, Kjo do të arrihet përmes bashkëpunimit të shoqërisë civile dhe qeverisë dhe përmes ndërtimit të partneriteteve rajonale në të gjitha nivelet për të rritur ndikimin e qytetarëve në procesin e vendimmarrjes dhe për të promovuar zhvillimin e qëndrueshëm të shoqërive në këto vende. Pjesëmarrja e shoqërisë civile në proceset e zhvillimit të politikave është një nga përbërësit më të rëndësishëm të integrimit evropian. Një nga objektivat e Smart Balkans është që projekti të mbështesë integrimin euroatlantik të rajonit dhe duke pasur parasysh se integrimi evropian nuk është vetëm objektiv individual i çdo shteti përfitues të projektit, por i rajonit, projekti synon të lehtësojë bashkëpunimin dhe rrjetëzimin rajonal drejt atij qëllimi.

**Qëllimi**

Qëllimi i përgjithshëm i projektit SMART Balkans është të kontribuojë në forcimin e demokracisë pjesëmarrëse dhe proceset integruese euro-atlantike në vendet e Ballkanit Perëndimor nëpërmjet fuqizimit të organizatave të shoqërisë civile (OSHC) dhe rrjeteve të tyre për një rol më të fortë dhe aktiv në krijimin e shoqërive paqësore dhe gjithëpërfshirëse në Shqipëri, Bosnje dhe Hercegovinë, Kosovë, Mal i Zi, Maqedonia e Veriut dhe Serbi.

Objektivat specifike të projektit SMART Balkans janë:

* OShC më të forta, më të qëndrueshme dhe më aktive në gjashtë vendet e rajonit të Ballkanit Perëndimor.
* Partneritete të forta rajonale të zhvilluara ndërmjet vetë organizatave të shoqërisë civile nga rajoni i Ballkanit Perëndimor dhe me organizatat e tjera evropiane si dhe me autoritetet publike.
* Efektivitet i rritur i influencës qytetare për ndryshim përmes OSHC-ve që avancon sigurinë dhe stabilitetin si dhe qeverisjen e mirë në rajonin e Ballkanit Perëndimor.
* Ndërgjegjësim i rritur i publikut mbi rëndësinë e pjesëmarrjes aktive të shoqërisë civile në nismat kryesore zhvillimore në rajonin e Ballkanit Perëndimor.

**Fushat**

Grantet për Iniciativat lokale janë një mekanizëm financimi për projektet vendore që lidhen me sigurinë, stabilitetin dhe qeverisjen. Projekti i financuar nga Skema e Granteve të Iniciativave Lokale duhet të bazohet në strategjitë dhe/ose politikat përkatëse, duke kontribuar në qëllimet e tyre.

Lloji i aktiviteteve që do të mbështesë fushat prioritare të mësipërme do të propozohet nga aplikanti, por disa nga temat renditen më poshtë. Kjo listë nuk është shteruese dhe aplikanti mund të propozojë tema të tjera, por që kontribuojnë në fushat e projektit që janë siguria, stabiliteti dhe qeverisja.

**Siguria dhe Stabiliteti**

* Lufta kundër radikalizimit dhe lufta kundër terrorizmit
* Dezinformimi si kërcënim për sigurinë
* Parandalimi i pastrimit të parave
* Ndikimi i ndryshimeve klimatike në sigurinë dhe stabilitetin në rajon
* Siguria energjetike
* Gatishmëria për situata emergjente
* Dialogu ndërkulturor
* Kohezioni social, pajtimi dhe paqja
* Siguria njerëzore dhe barazia gjinore
* Siguria kibernetike
* Mbikëqyrja e institucioneve të sigurisë/monitorimi i zbatimit të politikave të sigurisë dhe stabilitetit ose planet lokale të veprimit

**Qeverisja**

* Promovimi i njohurive dixhitale në nivel lokal
* Lufta kundër lajmeve të rreme
* Liria e shprehjes dhe e tubimit
* Pjesëmarrja e shoqërisë civile në proceset vendimmarrëse në nivel lokal
* Integrimet euroatlantike
* Dixhitalizimi në administratën vendore
* Reformat e administratës publike – avokim dhe monitorim
* Ekonomia e fshehur
* Lufta kundër korrupsionit, veçanërisht në sektorin publik lokal

**Afati kohor për zbatimin e projektit**

Kohëzgjatja e nismave të mbështetura do të jetë nga **6 deri në 12 muaj.**

**Korniza Financiare**

Shuma totale e disponueshme për shpërndarje sipas kësaj thirrjeje për Shqipërinë është 733,000 NOK (përafërsisht 70,000 EUR), për 9 grante, me shumën e grantit individual maksimalisht deri në 81,430 NOK (7800 EUR).

Kontributi i aplikantit nuk kërkohet, megjithëse lejohet.

Gjatë përpilimit të buxhetit, të gjitha shumat duhet të paraqiten në EUR dhe Krona Norvegjeze (NOK). Kontrata do të nënshkruhet në NOK. Formati i buxhetit përmban formulën për konvertimin e EUR në NOK, por në rast se shtohen rreshta të rinj për linjat e reja buxhetore, ju lutemi kopjoni formulën që shumëzon kolonën totale EUR me 10.2 në mënyrë që të merrni shumën e saktë të NOK për buxhetin në kolonën 'Total (NOK)'. (1EUR = 10,2 NOK)

**Kostot e pranueshme dhe jo të pranueshme**

Kostot e pranueshme për financim janë:

* Shpenzime përgjithësisht të pranueshme që përputhen me parimet e menaxhimit të shëndoshë financiar (parimet e ekonomisë, efikasitetit dhe efektivitetit);
* Shpenzime të arsyeshme dhe të pranueshme sipas buxhetit të miratuar;
* Shpenzime të lidhura direkt me programin;
* Të mbështetura me dokumentacion të vlefshëm i cili tregon qartë natyrën e shpenzimeve;
* Të ndodhura gjatë projektit, nga data e fillimit deri në datën e përfundimit të përcaktuar në kontratë.

Kostot jo të pranueshme janë:

* Borxhet dhe tarifat e shërbimit të borxhit;
* Provizionet për humbje ose detyrime të mundshme në të ardhmen;
* Blerja e tokës, ndërtesave dhe automjeteve;
* Kosto për aktivitete fitimprurëse;
* Aktivitete të financuara përmes granteve të tjera;
* Kosto të bëra para nënshkrimit të kontratës;
* Kredi për palët e treta;
* Çdo kosto tjetër e papranueshme e përcaktuar në kontratën e grantit

**Aktivitetet e pranueshme**

Kjo është lista jo shteruese e aktiviteteve që janë të pranueshme për këtë lloj granti:

* Fushata avokuese duke përfshirë përgatitjen e materialeve promovuese dhe ndërgjegjësuese (p.sh. përmbledhje politikash, hulumtime, video, evente, performanca, produkte mediatike, duke përjashtuar materialin promovues të printuar).
* Grupet e punës për zhvillimin e planeve lokale të veprimit, strategjive lokale, angazhimin e ekspertëve,

**Pranueshmëria e aplikantëve**

**Aplikantët duhet të regjistohen[[1]](#footnote-1) në platformën e menaxhimit të granteve –** [**https://gmp.smartbalkansproject.org/**](https://gmp.smartbalkansproject.org/)

Për t'u kualifikuar për një grant, aplikanti duhet:

* të jetë person juridik;
* të jetë jofitimprurës;
* të jetë organizatë e shoqërisë civile (OSHC), që punon në një ose më shumë fusha tematike të rëndësishme për këtë Thirrje për Aplikime, duke përjashtuar organizatat politike, fetare, si dhe degët lokale të organizatave ndërkombëtare;
* të jetë e themeluar në Shqipëri
* të jetë drejtpërdrejt përgjegjës për përgatitjen dhe menaxhimin e projektit, duke mos vepruar si ndërmjetës.

Personat juridikë dhe individët që shfaqen në listën e konsoliduar të BE-së të personave, grupeve dhe subjekteve që i nënshtrohen sanksioneve financiare të BE-së (www.sanctionmaps.eu), Zyra e Kontrollit të Pasurive të Huaja ("OFAC") e Departamentit të Thesarit të SHBA https: //sanctionssearch.ofac.treas.gov/ dhe Lista e Sanksioneve në Mbretërinë e Bashkuar [*https://docs.fcdo.gov.uk/docs/UK-Sanctions-List.html*are](https://docs.fcdo.gov.uk/docs/UK-Sanctions-List.htmlare) **nuk janë të lejuar** për të aplikuar në këtë thirrje.

**PROCESI I APLIKIMIT**

**Numri i aplikimeve dhe granteve për aplikant**

Aplikanti nuk mund të dorëzojë më shumë se 1 aplikim në këtë thirrje për aplikime.

**LISTA E DOKUMENTAVE QË KËRKOHEN PËR APLIKIM**

* Formati i aplikimit (Shtojca 2)
* Buxheti (Shtojca 3)

**DORËZIMI I APLIKIMIT**

Aplikimet do të dorëzohen online përmes Platformës së Menaxhimit të Granteve (GMP) <https://gmp.smartbalkansproject.org> përpara datës 15.02.2023.

Ju lutemi vini re se aplikantët duhet të regjistrohen në Platformën e Menaxhimit të Granteve përpara se të dorëzojnë dokumentet e aplikimit.

Pyetjet në lidhje me këtë Thirrje mund të dërgohen me e-mail ([grants3@smartbalkansproject.org](mailto:grants3@smartbalkansproject.org) ) deri në afatin përfundimtar të përcaktuar në seksionin Kohëzgjatja e Thirrjeve Publike.

Përgjigjet për të gjitha pyetjet do të publikohen në GMP, jo më vonë se 10 ditë para afatit të dorëzimit.

**KOHËZGJATJA E THIRRJEVE PUBLIKE:**

|  |  |
| --- | --- |
| **Kalendari i Thirrjes për Aplikim** | **Afati Kohor** |
| Publikimi i Thirrjes për Aplikime | 30.12.2022. |
| Seanca Informuese | 17.01.2023. |
| Pyetje në lidhje me Thirrjen për Aplikime | 20.01.2023. |
| Përgjigjet e pyetjeve në lidhje me Thirrjen për Aplikim të publikuara në GMP | 30.01.2023. |
| **Dorëzimi i aplikimeve** | **15.02.2023.** |
| Shpallja e rezultateve të aplikimit\* | Prill 2023 |
| Nënshkrimi i kontratave për fituesit\* | Prill 2023 |

*\*Plan tentativ*

**KRITERET E VLERËSIMIT**

Si pjesë e vlerësimit administrativ, IDM rezervon të drejtën për të verifikuar informacionin dhe dokumentet e paraqitura nga aplikantët, me ofruesit e autorizuar të këtyre shërbimeve dhe/ose institucionet qendrore/vendore.

Projekt propozimi do të vlerësohet në bazë të rëndësisë, dizenjimit të projektit, kapacitetit të organizatës dhe buxhetit.

Vlerësimi maksimal që mund të marrin aplikimet është 80 pikë, duke përdorur ndarjen në tabelën e mëposhtme.

Kriteret e vlerësimit ndahen në kategori dhe nënkategori. Çdo nënkategorie do t'i jepet vlerësimi midis 1 dhe 5 pikë si më poshtë: 1 = shumë dobët; 2 = dobët; 3 = mjaftueshëm; 4 = mirë; 5 = shumë mirë.

| **KRITERI** | **PIKËT** | |
| --- | --- | --- |
| 1. **Kapaciteti teknik dhe administrativ** | Nën-vlerësimi **15** | |
| 1.1 Aplikanti ka përvojë në zbatimin e projekteve | 5 |  |
| 1.2 Stafi ka kompetencat dhe përvojën e nevojshme për ndërhyrjen e propozuar | 5 |  |
| 1.3 Aplikanti tregon që është transparent në punën e tij | 5 |  |
| 1. **Relevanca e projektit** Nën-vlerësimi **20** | | |
| 2.1 Sa relevant është propozimi për objektivat dhe prioritetet e thirrjes për aplikim dhe për temat/sektorët/fushat specifike a të përcaktuar në udhëzimin për aplikim? A janë rezultatet e pritura të projektit në përputhje me prioritetet e përcaktuara në udhëzimin për aplikim? | 5 |  |
| 2.2 Sa relevant është propozimi me nevojat dhe kufizimet e rajonit të synuar dhe/ose sektorëve përkatës? A ka ndonjë aspekt me vlerë të shtuar dhe sinergji me nisma të tjera dhe cilat janë përpjekjet për të shmangur mbivendosjen me projekte të tjera që janë në vazhdimësi? A bazohet propozimi në dokumentet strategjike përkatëse kombëtare apo lokale? | 5 |  |
| 2.3 A janë zgjedhur dhe përcaktuar qartë përfituesit dhe grupet e synuara? A janë përcaktuar qartë nevojat dhe kufizimet e tyre dhe a i adreson propozimi ato në mënyrë të përshtatshme? | 5 |  |
| 2.4 A përmban propozimi elemente të veçanta me vlerë të shtuar (p.sh. inovacion, praktika të mira, partneritete konstruktive me autoritetet dhe organet përkatëse; promovimi i barazisë gjinore dhe mundësive të barabarta, nevojat e popullsisë së margjinalizuar, mbrojtja e mjedisit)? A ka probleme ndërsektoriale? | 5 |  |
| **3. Dizenjimi i projektit** | Nën-vlerësimi | **30** |
| 3.1 Sa koherent është dizenjimi i përgjithshëm i projektit?  A tregon propozimi rezultatet e pritshme që do të arrihen nga projekti? A shpjegon logjika e ndërhyrjes në mënyrë bindëse se si do të arrihen rezultatet e pritshme? | 5x2\* |  |
| 3.2 A pasqyron dizenjimi i projektit një analizë të problemeve dhe kapacitetet e palëve të interesuara? | 5 |  |
| 3.3 A merr parasysh dizenjimi i projektit faktorët e jashtëm (risqet dhe supozimet) dhe përfshin planet për të mitiguar risqet? | 5 |  |
| 3.4. A janë aktivitetet e realizueshme dhe të qëndrueshme në lidhje me rezultatet e pritshme (përfshirë kornizën kohore)? A janë paraqitur qartë? | 5 |  |
| 3.5. A ka një përfshirje të aktorëve të ndryshëm lokalë? | 5 |  |
| **4. Buxheti** | Nën-vlerësimi | **15** |
| 4.1 Buxheti është paraqitur qartë, duke reflektuar plotësisht aktivitetet e projektit | 5 |  |
| 4.2 Kostot janë realiste dhe të nevojshme për arritjen e rezultateve dhe qëllimeve të pritura | 5 |  |
| 4.3. Buxheti i projektit paraqet eficencë të kostove të propozuara. | 5 |  |
| **PIKËT TOTALE** | | **80** |

*\*Dyfish pikë*

Aplikimet me më pak se 12 pikë për kriterin e relevancës nuk do të merren parasysh për përzgjedhje.

1. Procesi i regjistrimit nuk është automatik dhe mund të zgjasë për disa ditë. Rekomandohet të filloni regjistrimin të paktën 10 ditë para afatit. [↑](#footnote-ref-1)